Magnets

"Magnets" нь Их Британи электроник хослол Disclosure болон Шинэ Зеланд дуучин Лорд нарын хамтарсан дуу юм. 2015 оны 9-р сарын 23-нд цацагдсан энэхүү сингл хамтлагийн 3 дахь студи цомог Caracal (2015)-ийн дөрөв дэх сингл болон цацагджээ. "Magnets" нь Австрали улсад 14-р байранд, Шинэ Зеланд улсад 2-р байранд бичигдсэн бөгөөд Disclosure хамтлагийн тус тивд үзүүлсэн хамгийн өндөр амжилт үзүүлсэн дуу болсон юм. АНУ-д, "Magnets" дуу нь Disclosure хамтлагийн анхны альтернатив радионы захиалга авч, Rock Airplay чартын 21-р байранд, Alternative Songs чартын 13-р байранд бичигдэж байжээ.
Disclosure болон Лорд нар дуугаа Saturday Night Live нэвтрүүлэгт 2015 оны 11-р сарын 14-нд амьдаар дуулсан байна. Мөн "Magnets" дуу нь Австралийн альтернатив радио Triple J-ийн 2015 оны шилдэг 100 дууны санал хураалтад 10-р байранд бичигдсэн байна.

 Үүсэл болон цацалт 
Disclosure хамтлаг болон дуучин Лорд нар анх Их Британийн шилдэг хөгжмийн шагнал гардуулах ёслол болох 2014 оны Brit Awards-д "Royals" болон "White Noise" дууг хамтран дуулсан билээ. Улмаар долоо хоногийн дараа электроник хослол дуучин Лордоос дуудлага хүлээн авснаар энэ дуу бүтсэн түүхтэй. Мөн Disclosure хамтлаг, дуучин бүсгүй ямар ч бие хамгаалагчгүй, менежерийн тусламжгүй ганцаараа хамтлагтай холбогдсон байдгийг дараа нь ярилцлагадаа дурдсан байдаг. Үүнээс жилийн дараа буюу 2015 оны 6-р сард Лорд өөрийн Инстаграм хуудсандаа Disclosure хамтлагтай шейк ууж байгаа зургаа оруулсан юм. Тэд өөрсдийн дуугаа сюрприз байлгахын тулд хамтран ажилласнаа нэг жилийн хугацаанд нуусан байна. 

Хоуард Лоренс цомгийн ажил ид дундаа явагдаж байхад хамтрагсдаасаа "Та нарт ямар нэгэн сонирхолтой зүйлс тохиолдож байсан уу?" гэх асуултыг дуунд санаа олохын тулд байн байн асууж байсныг дараа нь Entertainment Weekly сэтгүүлд өгсөн ярилцлагадаа дурджээ. Түүнд дараа нь "the point of no return" (эргэж ирэхгүй байхын утга учир) хэмээх мөрийг ашиглах санаа орж ирсэн бөгөөд энэ нь одоогийн "Magnets" дууны анхны гарчиг байжээ. Гая дараа нь энэ мөрийг нэг хүн гэрээсээ маш хол явчхаад буцах гэтэл өөрт нь байгаа шатахуун хүрэлцэхгүй байхтай холбон тайлбарласан юм.

 Дуу бүтээгдэх үйл явц 
"Magnets" дуу нь А минор дээр түлхүү бичигдсэн, Лордын хоолойн хүрээ A3 ба E5 ноотуудын хүрээнд дуулагдсан бөгөөд Sony/ATV Music Publishing-ийн Musicnotes.com сайтад байршуулсан мэдээллийн дагуу энэ дуу нь минутад 92 цохилттой бөгөөд хаус, электропоп жанрын дуу бөгөөд техно-поп болон R&B урсгалуудын элементүүдийг агуулсан юм. Энэ дуу нь нэгэн шалтгаанаас болоод өөрсдийгөө илчилж чадахгүй байгаа хоёр хосын тухай өгүүлдэг. Digital Spy болон Vice сэтгүүл дууны үгийг ихээхэн сайшаасан юм.

Disclosure Spin сэтгүүлд ярилцлага өгч байхдаа энэ дууг анх дурдсан юм. Тэд энэ дуун дээр жинхэнэ утгаараа хамтран ажилласан бөгөөд тэд Лордоор зөвхөн дуугаа дуулуулах биш үг, ая, мөн бөмбөрийн хэмнэлийг хүртэл хамтдаа зохиосон гэдгээ хэлсэн юм. Тэд мөн Лордтой хамтран ажиллах нь тэдэнд нэг томоохон сорил байсан гэдгийг ч мөн хэлээд амжжээ. Энэ дуу нь Caracal цомгийн хамгийн богинохон дуу юм. "Magnets" дууны нэгэн хэсэг 2015 оны 9-р сарын 13-нд анх цацагдсан ба улмаар 10 хоногийн дараа буюу 9-р сарын 23-нд албан ёсоор цацагдсан юм.

Мэргэжлийн шүүмж
"Magnets" шүүмжлэгчдээс сайн үнэлгээг авсан. Rolling Stone "Magnets" дууг 2015 оны шилдэг 50 дууны жагсаалтдаа 32-р байранд нэрлэсэн нь "энэ жилийн хамгийн шилдэг бүжгийн ертөнц" хэмээх тодорхойлолт авсантай холбоотой. Гэвч эсрэгээрээ, Billboard сэтгүүлийн Микеланжело Мотас дууг "толгойд наалдацгүй" хэмээн дүгнэжээ.

 Дэлхийн хөгжмийн зах зээлд 
Америкийн Нэгдсэн Улсад, "Magnets" дуу нь Rock Airplay чартын 41-р байранд дебют хийсэн ба Alternative Songs чартын 13-р байранд бичигдэж чадсан юм. Энэ дуу нь Avicii-ийн "Wake Me Up" (2013) болон Daft Punk хамтлагийн "Get Lucky" (2013) дуунуудын адил АНУ-ын рок дууны радиод тоглогдож байсан цөөхөн хэдэн рок бус дуунуудын нэг юм. 

"Magnets" нь улмаар Австрали болон Шинэ Зеланд улсын чартуудад 14 болон 2-р байранд тус бүр бичигдсэнээр Disclosure хамтлагийн Австрали тивд хамгийн өндөр амжилт олсон дуу болсон юм. Мөн энэ дуу нь 2016 оны 1-р сарын 26-нд зарлагдсан Австралийн радио Triple J-ийн 2015 оны шилдэг дуунуудын жагсаалтын 10-р байрын эзэн болсон юм.

 Дүрс бичлэг 
Дууны дүрс бичлэгийг найруулагч Райан Хөүп найруулсан бөгөөд дуу цацагдсанаас 6 хоногийн дараа буюу 2015 оны 9-р сарын 29-ний өдөр цацагдсан юм. Зураг авалтыг Калифорни мужийн Hollywood Hills-д хийжээ. Шүүмжлэгчид энэ видеог Лордын хувьд ахиц гарсан хэмээн дүгнэсэн байна. Дүрс бичлэгт гардаг эмэгтэйн дүр нь мэдээж Лордын ердийн зан авираас өөр байсан ч тэрбээр секси, шартай хүчтэй эмэгтэйн дүрд тоглоход хүндрэл учраагүй талаар хэлсэн юм.

Дүрс бичлэг, Лорд усан сангийн хажууд талд цагаан гоёлын даашинз өмссөн байгааг уулын дээрээс харуулж байгаагаар эхэлдэг. Лордын ард хоёр үзмэн ягаан өнгөтэй сар болон хоёр нисдэг тэрэг байдаг. Дараа нь тэрбээр хажууд нь байгаа байшинд болж байгаа парти руу явдаг ба камер тэр зуур гэрлэсэн хосууд зочидтой ярьж байхыг харуулдаг. Улмаар хоёр хосын эрэгтэй нь Лорд руу дурласан мэт хардаг. Маргааш нь тэд хосын гэрт үнсэлцэж байдаг бөгөөд Лорд түүнийг түлхээд, явангуут камер түүний эхнэр, нөхөртөө зангиаг нь зангидаж байгаагаар гарна. Улмаар орой нь ч тэд хамтдаа уулзаж, дахин үнсэлцэж байх зуур түүний эхнэрийг уйлж буйгаар харуулдаг. Гэвч өөр нэгэн өдөр залуу сандалд хүлээтэй байх зуур түүний эхнэр болон Лорд нар хамт түүний өөдөөс алхан ирдэг. Энэ нь залуугийн эхнэр Лордыг түүнтэй учир ургуул хэмээн захиалсан байдаг нь сүүлд илэрдэг. Энэхүү дүрс бичлэг Лорд залууг усан сан руу түлхэн, эцэст нь усан сангаа шатааж байгаагаар дуусдаг.

Шүүмжлэгчид дүрс бичлэгийн өнгө төрх болон зохиолыг өндрөөр үнэлсэн бөгөөд, Лордын дүрийг femme fatale хэмээгээд түүний стилийг The Chronicles of Narnia киноны цагаан шулам болон The Matrix франчайзын Trinity гэх дүрүүдтэй зүйрлэсэн юм. Consequence of Sound сэтгүүл Disclosure хамтлаг өөрсдийн видеондоо байхгүй байгаа ч тэдний үүргийг Лорд "ядах зүйлгүй авч гарсан" хэмээсэн юм. The Atlantic сэтгүүлийн эрхлэгч Спенсэр Корньабер энэ дүрс бичлэгийг Тэйлор Свифт-ийн "Bad Blood" (2015) болон "Blank Space" (2014), мөн дуучин Рианна-ын "Bitch Better Have My Money" хэмээх дүрс бичлэгүүдтэй жишиж, "эмэгтэйчүүдийн хүч" хэмээх тодорхойлолтыг өгсөн байна.

Дууны жагсаалт

 Дууг бүтээлцсэн 

 Дуу бичилт болон эвлүүлэг 

 Нью-Йорк хотын Sterling Sound Studios-д мастер хийсэн
 Salli Isaak Songs (SESAC), Universal Music Publishing (UMPG), Songs Music Publishilng (ASCAP)-р дамжуулагдан нийтлэгдсэн

 Дууг бүтээлцсэн 

 Хоуард Лоренс – продюсер, дуу зохиогч, эвлүүлэгч
 Гая Лоренс – продюсер, дуу зохиогч, эвлүүлэгч
 Элла Елик-О'Коннор – гоцлол дуучин, хамтарсан уран бүтээлч, дуу зохиогч
 Жеймс Напьер – дуу зохиогч
 Гүс Пирели – инженер

 Чартад үзүүлсэн амжилт 
Долоо хоног тутмын чарт
 Чарт (2015/16 он) Оргиламжилт Австрали (ARIA)14 АНУ Bubbling Under Hot 100 Singles (Billboard)2 АНУ Dance Club Songs (Billboard)1 АНУ Hot Dance/Electronic Songs (Billboard)8 АНУ Alternative Songs (Billboard)13 АНУ Rock Airplay (Billboard)21 Бельги (Ultratop 50 Flanders)36 Ирланд (IRMA)64 Их Британи (Official Charts Company)71 Их Британи Dance (Official Charts Company)20 Канад (Canadian Hot 100)58 Нидерланд (Single Top 100)74 Словак (Singles Digitál Top 100)49 Франц (SNEP)87 Чех (Rádio Top 100)50 Чех (Singles Digitál Top 100)74 Шинэ Зеланд (Recorded Music NZ)2 Шинэ Зеланд Digital Songs (Billboard)1 Шотланд (Official Charts Company)63

Жилийн эцсийн чарт
 Чарт (2016 он) Оргиламжилт АНУ Dance Club Songs (Billboard)33 АНУ Hot Dance/Electronic Songs (Billboard)29

 Гэрчилгээнүүд 
 Улс Гэрчилгээ Гэрчилгээний шалгуур Австрали (ARIA) Platinum/Платинум 70,000^ Их Британи (BPI)Silver/Мөнгө200,000‡ Шинэ Зеланд (RMNZ) 2× Platinum/2× Платинум 60,000*

Цацагдсан түүх
 Улс Огноо Хэлбэр Лабел Холбоос Дэлхий даяар 2015 оны 9-р сарын 23 Дижитал худалдан авалт АНУ2015 оны 11-р сарын 10Альтернатив радио2015 оны 11-р сарын 16Дижитал худалдан авалт2015 оны 11-р сарын 24Dance радио Итали2015 оны 12-р сарын 5Contemporary hit радио Universal

 Холбоос 

Ангилал:Лордын дуу